Mindoro

Mindoro on saar Filipiinide saarestikus. 

Mindoro pindala on 10 572 km² ja on seega Filipiinide 7. saar. Saar on mägine. Kõrgeim mägi on 2585 meetrini ulatuv Halcon. 

Saar piirneb läänes Lõuna-Hiina merega, lõunas Sulu merega. 

Elanikke on saarel 1 238 600 (2010). Suurim linn on põhjarannikul asuv Calapan. Halduslikult jaguneb saar Lääne-Mindoro ja Ida-Mindoro provintsi vahel.

Kasvatatakse peamiselt banaane, maisi ja riisi.

Kategooria:Filipiinide saared